stanford-oval/wikipedia huggingface dataset:
Marion Roper

| Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Maa:   Yhdysvallat> Naisten uimahypyt. |
| --- | --- | --- | --- |
|  Pronssia | Los Angeles 1932 | 10 m kerroshypyt |  |
Marion Charlotte Roper (Dale; 15. syyskuuta 1910 Illinois – 10. helmikuuta 1991 Ventura, Kalifornia) oli yhdysvaltalainen uimahyppääjä. Hän sai vuoden 1932 kesäolympialaisissa Los Angelesissa pronssimitalin naisten kymmenen metrin kerroshypyissä. Myös lajin kaikki muut mitalit menivät Yhdysvalloille.
Roper edusti kotimaassaan Los Angeles Athletic Clubia.
Axel Svedelius

| Axel Svedelius |
| --- | --- |
 Svedelius vuonna 1899.
Valtiopäiväedustaja
 Ensimmäinen kamari 1888–1907  
Maltillisen kokoomuksen puheenjohtaja
 1905–1906  
Edeltäjä:  Gustaf Fredrik Östberg
Seuraaja:  Hugo Tamm
Henkilötiedot
Koko nimi:  Axel Gabriel Johan Svedelius
Syntynyt: 14. lokakuuta 1836 Norrköping
Kuollut: 1924
Ammatti:  insinööri, poliitikko
Tiedot
Puolue:  Maltillinen kokoomus
Axel Gabriel Johan Svedelius (14. lokakuuta 1836 Norrköping–1924) oli ruotsalainen insinööri ja poliitikko, joka toimi maltillisen kokoomuksen (tuolloinen Allmänna valmansförbundet) puheenjohtajana 1905–1906.
Svedelius istui valtiopäivien ensimmäisessä kamarissa vuosina 1888–1907.
Aiheesta muualla

Kuvia tai muita tiedostoja aiheesta Axel Svedelius Wikimedia Commonsissa
Marion Rolland

| Mitalit | Mitalit | Mitalit |  |
| --- | --- | --- | --- |
|  Rolland vuonna 2009. |  Rolland vuonna 2009. |  Rolland vuonna 2009. |  |
Maa:   Ranska
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Schladming 2013 | Syöksylasku |  |
Marion Rolland (s. 17. lokakuuta 1982 Saint-Martin-d'Hères) on ranskalainen alppihiihtäjä, syöksylaskun maailmanmestari. Hän edusti seuratasolla SC Les Deux Alpes -seuraa.
Rolland kilpaili maailmancupissa tammikuusta 2004 tammikuuhun 2015. Hän saavutti ainoat palkintosijansa kauden 2011–2012 finaaleissa Schladmingissa oltuaan syöksylaskussa toinen ja supersuurpujottelussa kolmas. Hän sijoittui neljänneksi Haus im Ennstalin syöksylaskussa tammikuussa 2010 ja Cortina d’Ampezzon syöksylaskussa tammikuussa 2013.
Rolland osallistui MM-kisoihin ensimmäistä kertaa vuonna 2009. Tuolloin hänen paras sijoituksensa oli viides tila syöksystä. Rolland osallistui samaan lajiin myös Vancouverin olympialaisissa 2010, mutta tuolloin hän kaatui jo muutama sekunti lähdön jälkeen loukaten samalla polvensa. Hän sijoittui Garmisch-Partenkirchenin MM-kisoissa 2011 syöksyssä 20:nneksi ja supersuurpujottelussa 21:nneksi. Hän voitti syöksylaskun maailmanmestaruuden Schladmingissa 2013 jäisellä rinteellä 0,16 sekunnin erolla Nadia Fanchiniin.
Luettelo Janakkalan julkisista taideteoksista ja muistomerkeistä

Luettelo Janakkalan julkisista taideteoksista ja muistomerkeistä sisältää Janakkalan kunnassa olevat pysyvät patsaat, muistomerkit ja muistolaatat.
Maa (alue)

Maa on alue, jota asuttaa yksi kansa.
Maa ja valtio eroavat toisistaan siinä, että valtio on maa, jonka kansainvälispoliittisen itsenäisyyden muut valtiot ovat tunnustaneet. Suomi oli maana olemassa kauan ennen kuin se alkoi 1800-luvun autonomian aikana saada valtion tunnusmerkkejä ja kunnes siitä tuli itsenäinen valtio vuonna 1917. Skotlanti on maa, joka kuuluu Yhdistyneeseen kuningaskuntaan, mutta jossa on ollut pyrkimyksiä muodostaa itsenäinen valtio. Islanti on esimerkki siitä, kun maa, valtio ja kansa osuvat yhteen. Saamenmaa ja Kurdistan ovat maita, jotka on jaettu usean valtion kesken.
Aiheesta muualla

Kuvia tai muita tiedostoja aiheesta Maa (alue) Wikimedia Commonsissa
Beatrice Lillie

Beatrice Lillie vuonna 1950.
Beatrice Lillie (alk. Constance Sylvia Gladys Munston, s. 29. toukokuuta 1894 Toronto, Kanada – 20. tammikuuta 1989 Henley-on-Thames, Iso-Britannia) oli kanadalainen näyttelijä. Hän esiintyi uransa aikana ainoastaan seitsemässä elokuvassa. Menestynein näistä oli viidellä Oscarilla palkittu Maailman ympäri 80 päivässä (1956). Beatrice Lillie esiintyi urallaan paljon viihdeohjelmissa. Hänellä on tähti Hollywood Walk of Famella.
Yksityiselämä

Beatrice Lillie oli naimisissa Sir Robert Peelin kanssa vuodesta 1920 tämän kuolemaan vuoteen 1934 saakka. Heillä on yksi poika.
Hän kuoli Alzheimerin tautiin 94-vuotiaana.
Aiheesta muualla

Kuvia tai muita tiedostoja aiheesta Beatrice Lillie Wikimedia Commonsissa
Beatrice Lillie Internet Movie Databasessa. (englanniksi)
Barbara Acklin

| Barbara Acklin> Henkilötiedot |
| --- | --- |
Koko nimi:  Barbara Jean Acklin
Syntynyt: 28. helmikuuta 1943 Oakland, Kalifornia, Yhdysvallat
Kuollut: 27. marraskuuta 1998 Omaha, Nebraska, Yhdysvallat
Kansalaisuus:   Yhdysvallat
Muusikko
Taiteilijanimi:  Barbara Allen
Aktiivisena:  n. 1961–1998
Tyylilajit:  rhythm and blues, soul
Levy-yhtiöt:  Chess Records, Brunswick Records, Capitol Records
  [ Muokkaa Wikidatassa ] [ ohje ]  
Barbara Jean Acklin (28. helmikuuta 1943 Oakland, Kalifornia, Yhdysvallat – 27. marraskuuta 1998 Omaha, Nebraska, Yhdysvallat) oli yhdysvaltalainen soullaulaja ja lauluntekijä.
Varhaiset vaiheet

Barbara Acklin oli Herman ja Hazel Acklinin ainoa lapsi. Hän syntyi 28. helmikuuta 1943 Oaklandissa Kaliforniassa. Acklin vanhempineen muutti Chicagoon vuonna 1948. Hän lauloi 11-vuotiaana solistina New Zion Baptist Churchissa. Viisi vuotta myöhemmin Acklin alkoi esiintyä yökerhoissa.
Ura

Acklinin suurin hitti oli musiikkialbumi Love Makes a Woman (1968). Kyseisen musiikkialbumin, sekä kaikki muut Acklinin vuoteen 1973 asti julkaisemat musiikkialbumit levytti Brunswick Records. Vuonna 1975 ilmestyneen A Place in the Sun-musiikkialbumin levytti Capitol Records.
Kuolema

Acklin menehtyi keuhkokuumeeseen 27. marraskuuta 1998 ollessaan 55-vuotias. Hänellä oli ollut ennen kuolemaansa uuden albumin levyttäminen kesken.
Diskografia > Studioalbumit

Love Makes a Woman (1968)
Seven Days of Night (1969)
Someone Else's Arms (1970)
I Did it (1971)
I Call it Trouble (1973)
A Place in the Sun (1975)
Diskografia > Kokoelmat

Groovy Ideas (1987)
Greatest Hits (1995)
Brunswick Singles A's & B's (1999)
20 Greatest Hits (2002)
The Brunswick Anthology (2002)
The Best of Barbara Acklin (2003)
The Complete Barbara Acklin on Brunswick Records (2004)
Diskografia > Singlet

I'm Not Mad Anymore (1966)
Fool, Fool, Fool (Look in the Mirror) (1967)
I've Got You Baby (1967)
Show Me the Way to Go (Gene Chandlerin kanssa) (1968)
Love Makes a Woman (1968)
From the Teacher to the Preacher (Gene Chandlerin kanssa) (1968)
Just Ain't No Love (1968)
Am I the Same Girl (1969)
Little Green Apples (Gene Chandlerin kanssa) (1969)
A Raggedy Ride (1969)
After You (1969)
Someone Else's Arms (1970)
I Did It (1970)
I Can't Do My Thing (1971)
Lady, Lady, Lady (1971)
I Call it Trouble (1972)
I'll Bake Me a Man (1973)
Raindrops (1974)
Special Loving (1975)
Give Me Some of Your Sweet Love (1975)
Långträsket (Raasepori, Hylta)

| Långträsket |
| --- | --- |
Valtiot:  Suomi 
Paikkakunta:  Raasepori
Koordinaatit:  59°59′43″N, 23°20′06″E
Järvinumero:  82.008.1.004
Mittaustietoja
Pinnankorkeus:  22,6 m 
Rantaviiva:  6,6 km 
Pinta-ala:  0,3 km² 
 fiLångträsket 
Långträsket on metsäjärvi Raaseporissa lounaisella Uudellamaalla. Sen pinta-ala on 30,3 hehtaaria. Etäisyys Tammisaaresta on kuusi kilometriä länsiluoteeseen.
Maantiede

Långträsketin mutkittelevan rantaviivan pituus on 6 587 metriä. Saaria ei ole.  Rikkonaisen rantaviivan seurauksena Långträsketin ulottuvuudet ovat järven pinta-alaan nähden suuria, etäisyys lounaiskolkasta koilliskolkkaan on 1,3 kilometriä. Rannat ovat suurimmaksi osaksi metsämaata, etelärannan Brännmossabergenillä on joitakin pientaloja. Långträsketiin virtaa laskuoja pohjoisesta Grabbskog Storträsketistä. Länsipuolella sijaitsee tekojärvi Gennarbyviken, kaakossa on Västerby Storträsket. Långträsketin kaakkoisrannalta virtaa laskuoja Långträsketin ja Västerby Storträsketin välissä sijaitsevalle Hjortronmossenin suolle.
Långträsket (82.008.1.004) kuuluu Storträsketin valuma-alueeseen (82.008), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Långträsket on Storträsketin alueen kolmanneksi laajin vakavesi.
Maa (leikki)

Maa (myös nimellä Maan ryöstö tai Maanvalloitus) on hiekalla tai muulla vastaavalla alustalla pelattava lasten ja nuorten ajanvieteleikki.
Säännöt

Maahan piirretään suuri ympyrä, joka jaetaan pelaajien määrän mukaisesti tasakokoisiin sektoreihin, maihin. Ympyrän koko riippuu pelaajien koosta. Liian pienessä ympyrässä heitot ovat helppoja ja liian isossa vaikeita. Koska peli suosii pitkäjalkaisia, eroa voi tasoittaa eri kokoisilla mailla. Se kuinka paljon, on sovittava tapauskohtaisesti.
Pelin alussa jokainen pelaaja asettuu omaan maahansa, josta he eivät saa poistua (ainakaan heiton aikana). Heittovuorossa oleva yrittää heittää ja osua kepillä toista pelaajaa polven alapuolelle. Jos keppi osuu, heittäjä saa vallata kohteelta niin suuren alueen kuin kepillä piirtämällä kykenee rajaamaan. Rajaaminen tapahtuu etenemällä jalat rajojen päällä haara-asennossa kohteen maan ylle ja piirtämällä siihen kepillä uusi rajaviiva. Rajattu alue liitetään heittäjän alueeseen. Jos pelaajan maa vallataan kokonaan, hän putoaa pois. Jos valloittaja itse kaatuu maahan venytettyään liikaa haaroja, ei tämä pelaaja saa mitään. Voittaja on viimeiseksi jäljelle jäänyt.
Heiton jälkeen vaihtoehtoja on kaksi. Toisessa variaatiossa heittotuloksesta riippumatta heittovuoro siirtyy kohteelle. Tällöin pudonneen pelaajan heittovuoro arvotaan (heittäjä ei mukana) tai käytetään kepin putoamispaikkaa hyödyksi tai annetaan vuoro pienimmän maan omistajalle. Muitakin oikeudenmukaisia vuoron jakovaihtoehtoja varmasti löytyy. Toisessa variaatiossa heittovuoro siirtyy sille, jonka maata lähimmäksi keppi putosi. Tällöin on mahdollista heittosuunnan kanssa taktikoimalla muodostaa liittoutumia, jotka eivät kuitenkaan sovi leikin henkeen.
Marion Tinsley

Marion Tinsley vuonna 1988.
Marion Tinsley (3. helmikuuta 1927 – 3. huhtikuuta 1995) oli yhdysvaltalainen tammenpelaaja, jota pidetään yleisesti kaikkien aikojen parhaana tammenpelaajana. Vuosien 1950–1995 aikana Tinsley voitti kaikki turnauksensa ja ottelunsa sekä hävisi vain seitsemän yksittäistä peliä.
Kentuckyssa varttunut Tinsley oli lahjakas lapsi ja pääsi collegeen jo 15-vuotiaana. Tammen hän oppi collegensa kirjastossa, minkä jälkeen hän harjoitteli peliä hyvin intensiivisesti. Hallittuaan tammiturnauksia vuosikymmenien ajan ja pidettyään hallussaan pelin maailmanmestaruutta Tinsley oli jo lopettanut pelaamisen 1990-lukuun mennessä vastuksen puutteen vuoksi. Hän palasi laudan ääreen vuonna 1992 saatuaan kelpoisensa vastustajan vuonna 1989 kehitetystä Chinook-tietokoneohjelmasta. Tinsley hävisi Chinookille vain yksittäisiä pelejä, mutta ei koskaan kokonaista ottelua. Viimeisen ottelunsa hän jätti kesken vuonna 1994 tasatilanteessa sairastuttuaan haimasyöpään, johon hän kuoli seuraavana vuonna.
Tinsley oli ammatiltaan matematiikan lehtori, ja hän toimi maallikkopappina.
Baltian puolustuskorkeakoulu

| Baltic Defence College> Balti Kaitsekolledž   Baltijas Aizsardzības koledža   Baltijos gynybos koledžas |
| --- | --- |
  

Perustettu:  25. helmikuuta, 1999
Tyyppi:  sotakorkeakoulu
Rehtori:  prikaatikenraali Ilmar Tamm
Sijainti:  Tartto,  Viro (58°22′24″N, 26°43′21″E)
Yhteistyö:  ISMS, IAMP
Sivusto:  bdcol.ee
Baltic Defence College, epävir. Baltian puolustuskorkeakoulu, (BALTDEFCOL tai BDCOL) on Baltian maiden sotilas- ja siviilijohtajien koulutusta antava englanninkielinen sotakorkeakoulu Viron Tartossa. Se kouluttaa upseereja lähinnä Baltian maista Virosta, Latviasta ja Liettuasta, mutta opiskelijoita on myös muista Euroopan maista kuten Ukrainasta ja Romaniasta. Korkeakoulu perustettiin jo ennen Baltian maiden Nato-jäsenyyttä.
Perustamissopimuksen allekirjoittivat 1998 Baltian maat Viro, Latvia ja Liettua yhteisiin tarpeisiinsa, ja se aloitti toimintansa vuonna 1999. Puolustuskorkeakoulun yhtenä tavoitteena on myös jakaa sotilastietoa ja -taitoa osallistuvien maiden kesken.
Koulu sijaitsee Riia tänav 12:ssa rakennuksen oikeanpuoleisessa siivessä. Keskeiset opetustilat ovat Björn von Sydow Hall, joka on nimetty Ruotsin puolustusministerin Björn von Sydow mukaan, ja Admiral Cowan Hall, nimetty brittiläisen R. Adm. Sir Walter Cowanin mukaan, joka oli Viron ja Latvian apuna niiden itsenäisyyssodissa 1919—1920. Kolmas opetussali on  Baltic Way Room, joka on saanut nimensä Baltian maita yhdistävän Baltian tien mukaan.
Opetushenkilöstö ja tuki

Opetushenkilöstöä korkeakoulussa on Saksasta, Ranskasta, Skandinavian maista, Sveitsistä ja Yhdysvalloista. Projektia tukevat useat länsimaat ja Baltic Sea Security Assitance Group (BALTSEA). Ruotsilla on johtava asema projektin tukemisessa.
Kurssit

Puolustuskorkeakoulu tarjoaa kolme erilaista kurssia. Pääpaino on JCGSC-kurssilla, joka antaa yleisesikuntaupseerikoulutuksen. Vuodesta 2004 lähtien on tarjottu HCSC-kurssia, joka on Nato-akkreditoitu OF-4/5-tason upseerikoulutus. Korkeakoulussa on myös mahdollista opiskella virkamiehille tarkoitettua turvallisuuteen ja maanpuolustukseen perehdyttävää kurssia (CSC). Opiskelijoiksi hyväksytään henkilöitä EU- ja Nato-maista sekä Nato-rauhankumppanuusmaista.
Joint Command and General Staff Course (JCGSC)
Higher Command Studies Course (HCSC)
Civil Servants Course (CSC)
Komentajat

Baltian puolustuskorkeakoulun ensimmäinen komentaja oli tanskalainen prikaatikenraali Michael Hesselholt Clemmesen, joka jäi eläkkeelle vuonna 2004. Siitä lähtien komentaja on vuorotellen kustakin Baltian maasta.
2004–2007 prikaatikenraali Algis Vaičeliūnas (Liettua);
2007–2010 prikaatikenraali Gundars Ābols (Latvia);
2010–2012 prikaatikenraali Meelis Kiili (Viro);
2012–2016 kenraalimajuri  Vitalijus Vaikšnoras (Liettua);
2016–2020 kenraalimajuri Andis Dilāns (Latvia);
2020– prikaatikenraali Ilmar Tamm (Viro)
Aiheesta muualla

Baltian puolustuskorkeakoulun viralliset sivut (Arkistoitu – Internet Archive)
Puolustuskorkeakoulu Viron puolustusministeriön sivuilla (Arkistoitu – Internet Archive)
Luv’

| Luv’ |
| --- | --- |

Tiedot
Toiminnassa:  1976 - 1981 1989 - 1993 2005-
Tyylilaji:  popmusiikki
Jäsenet:  Marga Scheide, laulu (1976-1981, 1989-1993, 2005-)  José Hoebee, laulu (1976-1981, 2005-)  Patty Brard, laulu (1976-1980, 2005-)
Entiset jäsenet:  Diana van Berlo, laulu (1989-1993)  Ria Thielsch, laulu (1980-1981)  Michelle Gold, laulu (1989-1993)
Aiheesta muualla
Kotisivut
Infobox OKNimi-testi OK: 
Luv’ on Alankomaista kotoisin ollut musiikkiyhtye, joka aloitti toimintansa 1970-luvulla. Ryhmän perusti tuottaja Hans van Hemert. Yhdessä säveltäjä Piet Souerin ja manageri Han Meijerin kanssa he kirjoittivat kappaleen My Man, jonka jälkeen valittiin kolme naista, punatukkainen José Houbee, blondi Marga Scheide ja brunette Patty Brard, joista muodostettiin Luv'. Kappaleesta muodostui hitti sekä Alankomaissa että Belgiassa.
Vuonna 1977 televisio-ohjelmaan nimeltä Waldolala tarvittiin tunnuslaulu ja Luv' äänitti kappaleen U.O. me (you owe me) josta tuli heidän seuraava hittinsä. Sitä seurasi You're the Greatest Lover josta tuli heidän ensimmäinen ykköshittinsä ja heistä tuli eräs kotimaansa suosituimmista yhtyeistä. Yhtye saavutti menestystä myös Sveitsissä, Englannissa, Saksassa ja Ranskassa. He äänittivät kolmannen albuminsa myös espanjaksi ja siitä tulikin menestys Espanjassa.
Patty Brard jätti yhtyeen 1980 ja hänen tilalleen tuli Ria Tielsch. Uusi ryhmä ei kuitenkaan menestynyt enää yhtä hyvin ja yhtye lakkautettiin. 1980- ja 1990-lukujen vaihteessa yhtye yritti comebackia mutta menestys jäi vaisuksi. 2005 ryhmä aloitti jälleen toimintansa.
Albumit

With Luv - 1978
Greatest Hits - 1979
Lots of Luv' - 1979
True Luv' - 1979
Forever Yours - 1980
Babe & Luv', Greatest Hits - 1981
Goodbye - 1981
For You - 1989
Sincerly Yours - 1991
Megamix - 1992
All you need is luv' - 1993
Luv' Gold - 1993
You're The Greatest LUVer - 1998
Luv' -2001
Hollands Glorie - 2002
25 jaar na Waldolala - 2005
Completely in Luv' - 2006
Albumit > Singlet

My Man / Don't Let Me Down - 1977
Dream Dream  / Hang On - 1977
U.O.Me / Hang On - 1978
You're The Greatest Lover / Everybody's Shakin' Hands On Broadway - 1978
Trojan Horse / Life is on my Side - 1978
Eres Mi Mejor Amante / You're The Greatest Lover - 1978
Casanova / D.J. - 1979
Eeny Meeny Miny Moe / I.M.U.R. - 1979
Ooh Yes I Do / My Guy - 1979
Si, Que Si / Ooh Yes I Do - 1979
Who Do You Wanna Be / I.M.U.R. - 1979
Ann Maria / Flash - 1980
One More Little Kissie / I win it - 1980
My Number One / The show must go on - 1980
Tingalingaling / Billy The Kid - 1981
Hitpack - 1989
Welcome To My Party- 1989
Hasta Manana - 1990
Hitmedley - 1990
He's My Guy - 1991
Jungle Jive - 1991
The Last Song - 1991
This Old Heart Of Mine - 1992
Megamix '93 - 1993
Bilokurakynen piiri

| Bilokurakynen piiri Білокуракинський район |
| --- | --- |
 Piiri Luhanskin alueen kartalla.
 Lippu
Valtio:  Ukraina
Alue:  Luhanskin alue
Perustettu:  7.3.1923
Hallinto:  
 – hallinnollinen keskus:  Bilokuranyne (6 589 as.)
Pinta-ala  ():   km²
 – maa:  1 435,81 km²
Väkiluku (2017 (arvio)):  24 290
 
bk.loga.gov.ua
Bilokurakynen piiri (ukr. Білокуракинський район) on Ukrainan Luhanskin alueen pohjoisosassa sijaitseva hallinnollinen piiri. Se rajoittuu pohjoisessa Venäjään.
Bilokurakynen piirin kulttuuri- ja turismihallinnon talo.
Piirin väkiluvuksi arvioitiin 19 135 ihmistä (1.1.2017), joista kaupunkilaisiksi luokiteltiin piirikeskuksen, Bilokuranynen (Білокуракине, 6 589 as.) ja Lozno-Oleksandrivkan (Лозно-Олександрівка, 917 as.) kaupunkityyppisten taajamien asukkaat.
Aiheesta muualla

Kuvia tai muita tiedostoja aiheesta Bilokurakynen piiri Wikimedia Commonsissa
Marion Tietz

| Mitalit> Maa:   Itä-Saksa. Olympialaiset .Naisten käsipallo | Mitalit> Maa:   Itä-Saksa. Olympialaiset .Naisten käsipallo | Mitalit> Maa:   Itä-Saksa. Olympialaiset .Naisten käsipallo | Maa:   Itä-Saksa> .Naisten käsipallo |
| --- | --- | --- | --- |
|  Hopeaa | Montreal 1976 | joukkuekilpailu |  |
|  Pronssia | Moskova 1980 | joukkuekilpailu |  |
Marion Tietz (s. 17. marraskuuta 1952 Berliini) on Itä-Saksaa edustanut entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä hopeaa. Lisäksi hän sai pronssia vuoden 1980 kesäolympialaisissa Moskovassa.
Marion Raven

Marion Raven
Marion Elise Ravn (s. 25. toukokuuta 1984 Lørenskog) on norjalainen laulaja. Hänen artistinimensä on Marion Raven. Hän oli teininä toinen M2M-popduon jäsenistä. Nykyään Larsen on soolouralla.
Ravenin ensimmäinen sooloalbumi Here I Am ilmestyi vuonna 2005. Hänen toinen albuminsa Set Me Free ilmestyi kesäkuussa 2007, ja se julkaistiin myös Norjan ulkopuolella. Raven on myös kirjoittanut Pixie Lottin kappaleen "Jack", joka julkaistiin Pixie Lottin debyyttialbumilla.
Aiheesta muualla

Wikimedia Commonsissa on kuvia tai muita tiedostoja aiheesta .
Marion Ravenin kotisivut
Marion Raven MySpacessa
Marion Ravenin fanisivut
Maa aikojen alussa (animaatiosarja)

| Maa aikojen alussa> The Land Before Time |
| --- | --- |
 Sarjan alussa esiintyvä tunnus.
Tyyli:  piirrossarja
Kestoaika:  22 min.
Luoja(t):  Charles Grosvenor Judy Freudberg Tony Geiss
Pääosissa:  Aria Noelle Curzon Cody Arens Jeff Bennett Max Burkholder Anndi McAfee Rob Paulsen Meghan Strange
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  C More Juniori
Esitetty:  5. maaliskuuta 2007 – 15. tammikuuta 2008
Jaksoja:  26
Aiheesta muualla
Virallinen sivusto
IMDb 
Maa aikojen alussa (engl. The Land Before Time) on yhdysvaltalainen Universal Animation Studios -yhtiön tuottama animaatiosarja, jonka loivat Charles Grosvenor, Judy Freudberg ja Tony Geiss. Se perustuu elokuvasarjaan Maa aikojen alussa.
Sarjaa esitettiin ensi kerran vuonna 2007 Kanadassa ja myöhemmin samana vuonna myös Yhdysvalloissa. Sarjan tarinat sijoittuvat elokuvan Maa aikojen alussa 13 jälkeen. Vaikka animaatio on tehty perinteisellä tavalla, sen taustat ovat kuitenkin tietokoneanimoituja, jota on käytetty elokuvan Maa aikojen alussa 10 jälkeen 
tulleissa elokuvissa.
Suomessa sarjaa on esitetty maksullisilla Cartoon Networkilla ja C More Juniorilla (2009).
Äänirooleissa

Englanninkieliset äänet
| 0 | 1 | 2 |
| --- | --- | --- |
|  Cody Arens  | … |  Pikkutassu   |
|  Anndi McAfee  | … |  Sera   |
|  Aria Noelle Curzon  | … |  Alli   |
|  Jeff Bennett  | … |  Petri, pitkäkaula, Milo, Skip, Mutt   |
|  Rob Paulsen  | … |  Piikki, Thud, Rubyn isä, vihainen pitkäkaula, Plower, Guido   |
|  Max Burkholder  | … |  Jomppe   |
|  Meghan Strange  | … |  Ruby, Tricia   |
|  Pete Sepenuk  | … |  Red Claw, Screech   |
|  Jessica Gee  | … |  Tria   |
|  Kenneth Mars  | … |  Pikkutassun isoisä   |
|  Tress MacNeille  | … |  Allin ja Piikin äiti, Petrin äiti   |
|  John Ingle  | … |  Topsy   |
|  Dorian Harewood  | … |  Herra Paksukuono   |
|  Miriam Flynn  | … |  Pikkutassun isoäiti   |
Suomenkieliset äänet
| 0 | 1 | 2 |
| --- | --- | --- |
|  Antti Pääkkönen  | … |  Petri   |
Marjo Ritavuori

Marjoriitta (Marjo) Ritavuori, o.s. Kirri, vuoteen  1939 Ruoranen (27. kesäkuuta 1914 Joensuu – 31. toukokuuta 1988 Espoo) oli suomalainen kätilö ja Kätilöopiston johtaja ja rehtori.
Ritavuoren vanhemmat olivat lehtori Rikhard Abraham Ruoranen ja Siiri Katariina Kokko ja puoliso vuodesta 1948 toiminnanjohtaja Ilpo Arvid Ritavuori, ministeri Heikki Ritavuoren poika. Marjo Ritavuori tuli ylioppilaaksi 1935 ja valmistui sairaanhoitajaksi 1940, kätilöksi 1943 ja terveyssisareksi 1945. Hän oli Kätilöopiston ylikätilö 1943–1947 ja johtaja 1947–1952, Helsingin kaupungin kätilö 1954–1960 ja uudestaan Kätilöopiston johtaja  1960–1973 ja rehtori 1973–1976.
Långsjön - Markusbölefjärden

| Långsjön - Markusbölefjärden |
| --- | --- |
Valtiot:  Suomi 
Paikkakunta:  Finström, Jomala
Koordinaatit:  60°13′30″N, 19°56′10″E
Järvinumero:  82.A47.1.001
Mittaustietoja
Pinnankorkeus:  6  m 
Rantaviiva:  23,5 km 
Pinta-ala:  3,05 km² 
 fiMarkusbölefjärden 
Långsjön - Markusbölefjärden on järvi Finströmissä Ahvenanmaan keskiosassa. Sen pinta-ala on 3,1 neliökilometriä. Etäisyys Maarianhaminasta on 12 kilometriä pohjoiseen. Långsjön - Markusbölefjärden on Ahvenanmaan toiseksi laajin järvi, sen eteläisin osa sijaitsee Jomalan alueella.
Maantiede

Långsjön - Markusbölefjärden on kaksiosainen järvi: Långsjön sijaitsee Markusbölefjärdenin kaakkoispuolella. Markusbölefjärden on etelä–pohjoissuuntainen, sen pituus on 3,7 kilometriä. Långsjön on lounais–koillissuuntainen, lisäksi siihen kuuluu kaakkoon työntyvä vesialue. Etäisyys Långsjönin etelärannalta pohjoisrannalle on nelisen kilometriä. Markusbölefjärdeniä ja Långsjöniä yhdistävä salmi on hyvin kapea. Rannat ovat pääosin metsämaata, peltoa on jonkin verran. Saaria ei ole.
Långsjön - Markusbölefjärden (82.A47.1.001) kuuluu kolmannen jakovaiheen vesistöalueeseen 82.047A. Päävesistö on Saaristomeren rannikkoalueen ja Ahvenanmaan vesistö (82). Långsjön - Markusbölefjärden on vesistöalueen 82.047A laajin järvi. Alueeseen kuuluu yhdeksän järveä, joista Länabba träsk on toiseksi laajin. Länabba träsk sijaitsee Markusbölefjärdenin länsipuolella, kuten myös Storträsk.
Mahindra Racing

| Mahindra Racing |
| --- | --- |

Koko nimi:  Mahindra Racing Formula E Team
Päämaja:   Banbury, Yhdistynyt kuningaskunta
Tallipäällikkö:   Frederic Bertrand
Runko:  Formula E Gen3
Renkaat:  H Hankook
Nykyiset sarjat:  Formula E
Ensimmäinen kilpailu:  Kiinan ePrix 2014
Kilpailuja:  115
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  5
Paalupaikkoja:  10
Nopeimpia kierroksia:  9
Mahindra Racing Formula E Team on intialainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Kaudella 2022-2023 tallin kuljettajina olivat espanjalainen Roberto Merhi ja brasilialainen Lucas di Grassi.